Нацрт верзија

Врз основа на член 90 став (2) од Законот за водите („Службен весник на Република Македонија“ бр. 87/08, 6/09, 161/09, 83/10, 51/11, 44/12, 23/13, 163/13, 180/14, 146/15 и 52/16), Владата на Република Северна Македонија на седницата одржана на ден \_\_.\_\_.2019 година донесе

Уредба за изменување на

Уредбата за класификација на површинските води (\*)

[[1]](#footnote-1)Член 1

Во Уредбата за класификација на површинските води („Службен весник на Република Македонија“ бр.99/16, 246/18) во членот 15 зборовите „1 јануари 2020“ се заменува со зборовите „1 Јануари 2022“.

Член 2

Оваа уредба влегува во сила наредниот ден од денот на објавувањето во „Службен весник на Република Северна Македонија“.

|  |  |
| --- | --- |
| Бр.\_\_\_\_\_\_\_\_\_\_\_\_.\_\_.2019 година | Претседател на Владата на Република Северна Македонија, |
| Скопје | Зоран Заев |

О б р а з л о ж е н и е

Во 2016 година согласно член 90 од Законот за водите беше донесена Уредбата за класификација на површинските води („Службен весник на РМ“ бр.120/16). Уредбата ја уредува класификацијата на површинските води, постигнување на добра состојба на водните тела и водните екосистеми и постигнување на добра хемиска состојба и добар еколошки потенцијал на водата во силно изменетите водни тела и вештачките водни тела.

Примената на Уредбата беше предвидено да започне од 1 Јануари 2019 година, а дотогаш се применуваат Уредбата за категоризација на водотеците, езерата, акумулациите и подземните води („Службен весник на Република Македонија„ бр. 18/99) и Уредбата за класификација на водите(„Службен весник на Република Македонија“ бр. 18/99).

Со Уредбата за изменување на Уредбата за класификација на површинските води („Службен весник на РМ“ бр.246/18) беше одложена нејзината примена за 2020 година.

Примената на наведената уредба во голема мера зависи од донесувањето на плановите за управување со речните сливови во Република Северна Македонија. Од причини што истите се во постапка на изготвување и донесување и не се создадени услови за нејзина примена се пристапи кон измена на Уредбата за класификација на површинските води со кои се предлага истата да започне да се применува од 1 Јануари 2022 година.

1. (\*) Оваа уредба не е предмет на усогласување со Европското законодавство. [↑](#footnote-ref-1)